— 168 — 



Et Tors, li fius li roi Ares, 

 Dinaus et li cuens Oduins, 

 Et Carados et Carentkis ; 

 Mordres i fu , et Ségurés , 

 Et Baladingan, ii vallés; 

 Rois Amdugons, et li rois Mars* 

 Et si i fu li biaus Coârs ^ 

 Cil à la cote mautaillie, 

 Esques d'Estrens , Aquins d'Orbie . 

 Guinlains i fu , de Tintaguel ; 

 Qui oneques n'ot ire, ne duel. 

 K. li senescals i estoit, 

 Qui por laver crier faisoit. 

 Tant en i ot, ne puis conter, 

 Ne les dames ne peus nommer, 

 À la cort ont l'auge criée , 

 Et li vallet l'ont aportée. 

 Quant ont lavé, si sont asis; 

 Detriers la table ni ert mis. 

 Beckiiers a la cope prise , 

 Devant le roi fait son servisse ; 

 Et K. le servoit.de mangier; • 

 Ce aferoit à son mestier. 

 Par les tables fait mets porter, 

 Il vait devant, por les doner. 

 Moult i avoit de biaus servans 

 Et de bons chevaliers vaillans ; 

 Maint i en ot, de mainte guisse, 

 Si com la letre le dévisse. 



A tant ès-vos i mésagier 

 Qui vient avant, sor son destrier, 

 Et ses escus d'asur estoit; 

 D'ermine .1. lion i avoit. 

 Devant le roi en vint tôt dreit r 

 Bien sanbla chevalier adroit. 

 Le roi salua maintenant, 

 Et puis les autres ensement. 

 Li rois li rendi ses salus , 

 Qui de respondre ne fu mus. 

 Et si li a dit : « Descendes. » 

 Mais cil li dist : « Ains m'escoutés\ 

 «Hartu , venus sui à ta cort, 

 «Car n'i faura, comment qu'il cort. 

 «Del primier don que je querrai; 

 « Aurai le je, u le j'faurai ? 

 « Donne le moi , et n'i penser 

 « Tant esprendre ; nel dois veer. » 



